Διεθνής Ημέρα για την Εξάλειψη της Βίας κατά των Γυναικών

H Διεθνής Ημέρα για την Εξάλειψη της Βίας κατά των Γυναικών τιμάται κάθε χρόνο στις 25 Νοεμβρίου έπειτα από απόφαση της Γενικής Συνέλευσης του ΟΗΕ στις 17 Δεκεμβρίου 1999.25 Νοεμβρίου: Διεθνής Ημέρα για την Εξάλειψη της Βίας κατά των Γυναικών. vouliwatch.gr. 25.11.2020. Ανακτήθηκε στις 06/01/2025. Η αρχή της ημέρας είναι να αυξηθεί η ευαισθητοποίηση σε όλο τον κόσμο ότι οι γυναίκες υφίστανται βιασμούς, ενδοοικογενειακή βία και άλλες μορφές βίας. Επιπλέον, ένας από τους στόχους της ημέρας είναι να τονιστεί ότι η κλίμακα και η πραγματική φύση του θέματος συχνά κρύβονται.

Ιστορικά, η ημέρα είχε καθιερωθεί ήδη από το 1981 από γυναικείες οργανώσεις, με την ημερομηνία να βασίζεται στην ημερομηνία της δολοφονίας το 1960 των τριών αδελφών Μιραμπάλ, πολιτικών ακτιβιστριών στη Δομινικανή Δημοκρατία. Οι δολοφονίες διατάχθηκαν από τον Δομινικανό δικτάτορα Ραφαέλ Τρουχίγιο (1930–1961).

O Αντόνιο Γκουτέρες, Γενικός Γραμματέας των Ηνωμένων Εθνών, σε μήνυμά του δήλωσε ότι «Στον πυρήνα της, η βία κατά των γυναικών και των κοριτσιών είναι η εκδήλωση μιας βαθιάς έλλειψης σεβασμού – μιας αποτυχίας των ανδρών να αναγνωρίσουν την εγγενή ισότητα και αξιοπρέπεια των γυναικών.  Πρόκειται για ένα ζήτημα θεμελιωδών ανθρωπίνων δικαιωμάτων».25 Νοεμβρίου-Διεθνής Ημέρα για την Εξάλειψη της Βίας κατά των Γυναικών. unric.org. Ανακτήθηκε στις 06/01/2025.

 Παραπομπές 

 Εξωτερικοί σύνδεσμοι 

Κατηγορία:Βία εις βάρος γυναικών
Βιας κατα των Γυναικων
Βιας κατα των Γυναικων